సియాటెల్
గ్రేట్ రిసెషన్ తరువాత సియాటెల్ లో తిరిగి ఆర్థిక పురోగతి మొదలైంది. అమెజాన్.కాం ప్రధానకార్యాలయాన్ని నార్త్ బీకాన్ హిల్ (సియాటెల్) నుండి సౌత్ లేక్ యూనియన్ (సియాటెల్) కు మార్చి, వేగంగా విస్తరించారు. 2010 నుండి ఐదు సంవత్సరాల కాలంలో ఏడాదికి సగటున 14, 511 చొప్పున నగర జనాభా పెరిగింది. నగరంలో నిరుద్యోగం 9% నుండి 3.6%కి తగ్గింది. నగరంలో 2,800 మంది నివాసగృహాలు లేనివారు ఉన్నారు. 45,000 కుంటుంబాలు తమ ఆదాయంలో సగం నివాసగృహం కొరకు వ్యయం చేస్తున్నారు. సియాటెల్ రష్ అవర్ ట్రాఫిక్ జామ్ దేశంలో 6వ స్థానంలో ఉంది.
సియాటెల్ నగర విస్తీర్ణం 83.9 చదరపు మైళ్ళు. యు.ఎన్. నగరాలలో 5,00,000 పైచిలుకు జనాభా కలిగిన నగరాల్లో అన్నిటికన్నా ఉత్తరాన ఉన్న నగరం ఇదే. భౌగోళికంగా కొండలమయంగా ఉంటుంది. నగరంలో ఫస్ట్ హిల్, కాపిటల్ హిల్, వెస్ట్ సియాటెల్, బీకాన్ హిల్, మంగోలియా, డెన్నీ హిల్ మరియు క్వీన్ అన్నే మొదలైన పలు కొండలు ఉన్నాయి. ఒలింపిక్ పర్వతాల వెంట ఉన్న కిట్సాప్ మరియు ఒలింపిక్ ద్వీపకల్పాలు పుగెట్ సౌండ్ ప్రాంతానికి పశ్చిమంలో ఉన్నాయి. కాస్కేడ్ పర్వతశ్రేణి సమ్మామిష్ సరోవరం వాషింగ్టన్ తూర్పున ఉన్నాయి. నగరంలో 5,540 ఎకరాల పార్కులు ఉన్నాయి.
సీసలి
సీసలి, పశ్చిమ గోదావరి జిల్లా, కాళ్ళ మండలానికి చెందిన గ్రామము.. పిన్ కోడ్: 534 237. సీసలి గ్రామము, భీమవరం పట్టణానికి 10 కిలోమీటర్ల దూరములో ఉంది. ఈ గ్రామ జనాభా సుమారు 5000. ఈ గ్రామ ప్రజల ప్రధాన వృత్తి వ్యవసాయం. ఇక్కడ పండించే ప్రధాన పంట వరి. ఈ గ్రామ ప్రజలు చేపలు మరియు చెరువులు కూడా సాగు చేస్తారు. విద్య కొరకు ఉన్నత పాఠశాల ఉంది. సీసలి గ్రామానికి దగ్గరగా ఉన్న చూడదగ్గ ప్రదేశములు: జైన దేవాలయం (పెద అమిరం).
ఇంకా ఈ గ్రామంలో రొయ్యలను వలిచి, ప్రాసెస్ చేసి విదేశాలకు ఎగుమతి చేయు సంస్థలు ఉన్నాయి.ఈ గ్రామంలో ఇటీవల నిర్మింపబడిన శ్రీ షిర్డి సాయి మందిరం మహిమాన్వితంగా పేరు గాంచి, భక్తుల ఆదరాభిమానాలతో దిన దిన ప్రవర్ధమానమవుతున్నది. ఈ ఊరికి ఆరు కిలోమీటర్ల దూరంలో గల కాళ్ళకూరు శ్రీ వేంకటెశ్వరుని ఆలయం జిల్లాలో కల చిన్న తిరుపతి వేంకటేశ్వరుని దేవాలయం తర్వాత అంత మహిమాన్వితమైందిగా పేరుగాంచింది.
2001 వ.సంవత్సరం జనాభా లెక్కల ప్రకారం గ్రామ జనాభా 4740. ఇందులో పురుషుల సంఖ్య 2322, మహిళల సంఖ్య 2418, గ్రామంలో నివాస గృహాలు 1210 ఉన్నాయి.
సీసాలి పశ్చిమ గోదావరి జిల్లా, కాళ్ళ మండలంలోని గ్రామం. ఇది మండల కేంద్రమైన కాళ్ళ నుండి 5 కి. మీ. దూరం లోను, సమీప పట్టణమైన భీమవరం నుండి 10 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 1395 ఇళ్లతో, 4896 జనాభాతో 1280 హెక్టార్లలో విస్తరించి ఉంది. గ్రామంలో మగవారి సంఖ్య 2409, ఆడవారి సంఖ్య 2487. షెడ్యూల్డ్ కులాల సంఖ్య 196 కాగా షెడ్యూల్డ్ తెగల సంఖ్య 22. గ్రామం యొక్క జనగణన లొకేషన్ కోడ్ 588747.పిన్ కోడ్: 534237.
గ్రామంలో ప్రభుత్వ ప్రాథమిక పాఠశాలలు నాలుగు, ప్రభుత్వ ప్రాథమికోన్నత పాఠశాల ఒకటి, ప్రభుత్వ మాధ్యమిక పాఠశాల ఒకటి ఉన్నాయి. సమీప బాలబడి కాళ్ళలో ఉంది. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల, మేనేజిమెంటు కళాశాల, పాలీటెక్నిక్‌లు, సమీప వృత్తి విద్యా శిక్షణ పాఠశాల భీమవరం లోను, అనియత విద్యా కేంద్రం కాళ్ళలోను, దివ్యాంగుల ప్రత్యేక పాఠశాల, సమీప వైద్య కళాశాల, ఏలూరు లోనూ ఉన్నాయి.